钦定古今图书集成/方舆汇编/职方典/第1540卷 > 都匀府兵制考 通志
## 钦定古今图书集成/方舆汇编/职方典/第1540卷 > 都匀府兵制考 通志

明设都清守备一员，专管平越、都匀二府、平越、新添、龙里、都匀四卫地方，驻平越卫。

都匀府防守营兵二百五十名。一碗水等二十三哨，共哨兵四百二十五名。

独山州防守靖彝等二哨，共哨兵二十八名。麻哈州防守营兵五百八十名。关口等五哨，共哨兵六十五名。

清平卫城守兵四十名，防守芦草等十二哨，共哨兵一百五十六名。

皇清改设都匀营参将一员。守备一员。千总二员。把

总四员

城守营额兵七百四十名。康熙二十三年，裁去一百二十名。二十四年，又裁二十名。现存六百名，驻札都匀府，分防独山麻哈烂土司凯口等处地方。

凯里营都司佥书一员，千总一员，把总二员，额兵二百八十名，驻札凯里司，分防清平县瓮坝地方。